પ્રાથમિક તપાસમાં જ જાણવા મળ્યું કે મરનાર બાઈનો પતિ અતિ ગરીબ અને એક ઓરડીમાં ત્રણ બાળકો સાથે રહે છે. આ બાવાજી છૂટક મજુરી કરતો હોઈ ઘરમાં આર્થિક સંકડામણ ખૂબ રહેતી વળી ત્રણ બાળકો તેમાં કૌટુંબીક ઝઘડા વારંવાર થતા ગામડાની સ્ત્રિઓ જેમ દાણાજોવા દોરાધાગા માટે એક બીજાને રસ્તો ચિંધે તેમ કોઈ પડોશી સ્ત્રીએ આ બાબરાનાં કબાડા નિષ્ણાંત દોઢ વકીલ પવનગોરની સલાહ આપી ગરીબના સલાહકાર પણ ગરીબ જ હોય ને! તેણીએ કહ્યું કે પવન ગોર તારા ઘણીને જેલમાં પુરાવ્યા સિવાય જ એક અરજીથી ઠેકાણે લાવી દેશે.